НэгъуэщI къэралхэм къикIа студентхэм я зэпеуэ
Къэбэрдей-Балъкъэр къэрал университетым и спорт комплексым мы махуэхэм щекIуэкIащ щIэныгъэ нэхъыщхьэ щрагъэгъуэт еджапIэхэм мини-футболымкIэ я зэхьэзэхуэ. «Футбол зэкъуэшыныгъэ» зэпеуэр КъБКъУ-м иджы япэу щыIащ.
Ар къызэригъэпэщащ нэгъуэщI къэралхэм щыщ студентхэм ядэлэжьынымкIэ кафедрэм. Зэхьэзэхуэм и къалэн нэхъыщхьэу щытащ мини-футболым зегъэужьыныр, КъБКъУ-м щеджэхэм я узыншагъэр егъэфIэкIуэныр, щэнхабзэ-спорт зэпыщIэныгъэхэм зегъэубгъуныр.
Лъэпкъ студент футбол лигэм и 2017 — 2018 гъэ зэхьэзэхуэм хэтащ Йеменым, Иорданием, Суданым, Малим, Мысырым, Палестинэм, Сирием къикIахэм я команди 4. Псори зэхэту цIыху 30-м щIигъу. Гупхэр тIурытIу гуэшауэ щытащ.
Зэхьэзэхуэ гуащIэм пашэныгъэр щаубыдащ Африкэм къикIа спортсменхэм. Абыхэм къакIэлъокIуэ Иорданием щыщхэр. Йеменым и гупыр ещанэщ.
Зэхьэзэхуэм щытекIуахэм кубокхэмрэ фэеплъ грамотэхэмрэ хуагъэфэщащ.
ТЕМЫР Дисанэ.
